મોયુન અયુબભાઇ શેરસિયા પંચાસીયા ગામના રહેવાસી છે તેમનો પરિવાર આ ગામમાં પોલીસ પટેલના પરિવાર તરીકે ઓળખ ધરાવે છે. હાલ મોયુન રાજકોટની મારવાડી કોલેજમાં મિકેનીકલ એન્જીનિયરીંગમાં અભ્યાસ કરે છે. ગત વર્ષે અભ્યાસના ભાગરૂપે તેઓ પોલેન્ડના વ્રોત્સ્લાવ શહેરમાં દોઢ માસ જેટલા સમય માટે જવાનું. તે દરમિયાન તેઓની મુલાકાત ફ્રાન્સના રેમી એન્જર અને આરીફ સાથે થયેલી અને તેઓની સાથે મિત્રતા થયેલ. મોયુન, આરીફ અને રેમી ત્રણે લોકો એક રૂમમાં સાથે રહેતા હતા. દોઢ મહીના પછી છુટા પડ્યા હતા. દરમિયાન મોયુનના મિત્રો પંચાસીયા આવવાના હતા તે અગાઉ જ લગભગ દોઢ મહીના પહેલા તેમણે ફ્રાન્સથી મોયુનને ફોન કરી ભારતની ખેતી અને ગામડુ જોવા જાણવા અને સમજવા માટે ભારત આવવા માટેનો વિચાર મુક્યો હતો. મોયુને તેમના પરિવાર સાથે વાતચીત કરી. અને પરિવારે સહમતી મળતા, મોયુનના મિત્રો રેમી એન્જર અને તેઓના રૂમ પાર્ટનર ગ્રેબ્રિયેલ ભારત આવવા માટે તૈયાર થયા. તેના ખાસ મિત્ર આરીફ કોઈ કારણોસર ન આવી શકેલ. તેઓને લેવા માટે મોયુન અમદાવાદ અરપોર્ટ પર ગયો. આમ આ બન્ને ફ્રાન્સના મિત્રો પંચાસીયા આવી પહોચ્યા હતા.